b'\n_START_ARTICLE_\nWe Own The Night\n_START_SECTION_\nHandling.\n_START_PARAGRAPH_\nI Brooklyn er Bobby Green (Joaquin Phoenix) manager for den vellykkede nattklubben El Caribe som jevnlig blir frekventert av den russiske gangsteren og narkobaronen Vadim Nezhinski. Bobby har distansert seg fra sin far, politi-sjefen Burt Grusinsky (Robert Duvall), og sin bror, politimannen Joseph Grusinsky (Mark Wahlberg) i NYPD. Bobby endret etternavnet sitt fra Grusinsky til moren, Carol Green, sitt pikenavn. N\xc3\xa5r politiet, ledet av Joseph, ransaker nattklubben, i h\xc3\xa5p om \xc3\xa5 p\xc3\xa5gripe Vadim Nezhinski, nekter Bobby \xc3\xa5 samarbeide med dem. Denne hendelsen anstrenger hans forhold til faren og broren ytterligere. Politiet mislykkes i \xc3\xa5 finne Vadim som bestemmer seg for \xc3\xa5 ta igjen mot politiet. _NEWLINE_En kveld blir Joseph skutt av en maskert gjerningsmann, og bilen hans blir satt fyr p\xc3\xa5 og \xc3\xb8delagt. Joseph overlever bakholdet, men omfanget av skadene gj\xc3\xb8r at han blir innlagt p\xc3\xa5 sykehus i flere m\xc3\xa5neder. Vadim, uvitende om Bobbys familieb\xc3\xa5nd, betror ham at politi-sjefen er neste offer. Bobby g\xc3\xa5r med p\xc3\xa5 \xc3\xa5 hjelpe politiet. Bak farens rygg, g\xc3\xa5r Bobby undercover i Vadim`s narkotika-imperium. Etterp\xc3\xa5 blir han og kj\xc3\xa6resten Amada plassert under politibeskyttelse og deres forhold begynner \xc3\xa5 rakne. Vadim stikker av fra varetekt. Politiet planlegger \xc3\xa5 flytte Bobby og Amada til et nytt sted, men i tordenv\xc3\xa6ret blir de angrepet av Vadim og hans menn. Under en kaotisk biljakt blir Burt skutt og drept. Bobby besvimer i regnet n\xc3\xa5r han ser faren bli drept. Politiet tar Bobby og Amada med til et hotell. Bobby v\xc3\xa5kner ett par timer senere, og finner Joseph p\xc3\xa5 hotellrommet hans. _NEWLINE_Bobby f\xc3\xa5r vite at en russisk narkotika-forsendelse skal komme til New York uken etter. Bobby vil hevne sin far og bestemmer seg for \xc3\xa5 begynne i politiet, uten samtykke fra Amada som forlater ham. Bobby og Joseph planlegger en aksjon, men under operasjonen blir Joseph minnet p\xc3\xa5 skyte-episoden hvor han nesten ble drept og kan klarer ikke \xc3\xa5 fortsette. Vadim pr\xc3\xb8ver \xc3\xa5 flykte, men Bobby skyter Vadim i brystet. Historien med at Bobby f\xc3\xa5r fast ansettelse som politimann, og Joseph jobber i administrasjonssektoren fordi han vil tilbringe mer tid sammen med sine tre barn. Bobby tror han f\xc3\xa5r \xc3\xb8ye p\xc3\xa5 Amada, men dette viser seg \xc3\xa5 v\xc3\xa6re en illusjon. Filmen ender med at Bobby og Joseph uttrykker hvor glade de er i hverandre.'